OzLabs/hebrew-wiki-articles huggingface dataset:
איסומאילה לינגאנה

איסומאילה לינגאנה (בצרפתית: Issoumaila Lingane; נולד ב-13 בספטמבר 1990) הוא כדורגלן מחוף השנהב המשחק בעמדת הקשר.

==קריירה==
לינגאנה נולד בחוף השנהב, אך בגיל צעיר עזב עם משפחתו לבורקינה פאסו. בשנת הגיע למחלקת הנוער של מימוסאס, אחד המועדונים הגדולים בחוף השנהב, ושיחק גם בנבחרת הנערים של בורקינה פאסו. לאחר שסיים את גיל הנוער הושאל לקבוצת רייל קלאב דו קדיוגו מבורקינה פאסו, במדיה שיחק שנה. בשנת 2009 חזר לחוף השנהב והצטרף לקבוצת סאבה ספורטס.

בקיץ 2013 הגיע לינגאנה לישראל וחתם בהפועל רמת גן מהליגה הלאומית. ב-17 בדצמבר 2013 כבש את שער הבכורה שלו במועדון, במשחק מול בית"ר תל אביב רמלה, ובסך הכל כבש בעונתו הראשונה שני שערים ב-24 הופעות בליגה. בעונת 2014/2015 ערך 29 הופעות וכבש עשרה שערי ליגה.

ב-4 ביוני 2015 חתם לינגאנה לשנתיים בהפועל תל אביב מליגת העל. ב-16 באוגוסט 2015 ערך את הופעת הבכורה שלו במדי הקבוצה, במשחק מול מכבי פתח תקווה שנערך באצטדיון בלומפילד במסגרת גביע הטוטו. את הופעת הבכורה שלו בליגת העל ערך ב-24 באוגוסט 2015, במשחק מול בית"ר ירושלים באצטדיון טדי, במסגרת המחזור הראשון של עונת 2015/2016. בסך הכל ערך לינגאנה 17 הופעות בכל המסגרות במדי הפועל תל אביב, וב-3 בפברואר 2016 הושאל למכבי נתניה אשר בתום העונה ירדה לליגה הלאומית.

לקראת עונת 2016/2017 חתם לינגאנה בהפועל אשקלון, העולה חדשה לליגת העל. במחזור הראשון של העונה כבש שלושער והוביל את הקבוצה לניצחון 3–2 על הפועל חיפה. בסיבוב השני כבש צמד בניצחון 4–1 על הפועל חיפה, ובסך הכל כבש שישה שערים בעונה זו, וסייע לקבוצה להישאר בליגת העל.

ביולי חתם באדנה דמירספור מליגת המשנה בטורקיה. לינגאנה ערך 16 הופעות ליגה במדי הקבוצה, וב-10 באפריל 2018 שוחרר מהמועדון.

ב-17 בדצמבר 2018 חתם במ.ס. אשדוד.

==קישורים חיצוניים==

==הערות שוליים==

קטגוריה:כדורגלנים מחוף השנהב
קטגוריה:כדורגלנים בורקינאים
קטגוריה:קשרי כדורגל מחוף השנהב
קטגוריה:קשרי כדורגל בורקינאים
קטגוריה:כדורגלני מימוסאס
קטגוריה:כדורגלני הפועל רמת גן
קטגוריה:כדורגלני הפועל תל אביב
קטגוריה:כדורגלני מכבי נתניה
קטגוריה:כדורגלני הפועל אשקלון
קטגוריה:כדורגלני אדנה דמירספור
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:ספורטאים איבוארים בישראל
קטגוריה:ספורטאים איבוארים בטורקיה
קטגוריה:איבוארים שנולדו ב-1990
קרב נהר הטחו

קרב נהר הטחו היה קרב גדול שנערך בשנת 220 לפנה"ס בין צבא קרתגו לבין כוח שבטים היספניים על הנהר טאחו. בעקבות הקרב הפכו הקרתגים לשליטים הלא מעורערים של דרום חצי האי האיברי.

==רקע==
לאחר סיום מלחמת שכירי החרב מצאה עצמה קרתגו מרוששת לחלוטין, וצבאה התדלדל מאוד. המצביא הקרתגי חמלקרת ברקה מצא פתרון יצירתי לבעיה, סיפוח כל חצי האי האיברי (היספניה בפי הקרתגים) העשיר במרבצי כסף וילידים שאפשר לגייס כשכירי חרב. חמלקרת מת בשנת 228 לפנה"ס, במהלך קרב עם אחד השבטים המקומיים, וחתנו עזרובעל ירש את תפקידו. עזרובעל בניגוד לקודמו בחר להשתלט על הארץ בדרכי שלום ודיפלומטיה, וכרת בריתות עם השבטי המקומיים וכך הגדיל את השפעתו. הוא חתם על אמנת האברו עם הרפובליקה הרומית, במסגרתה נאסר על קרתגו להתפשט צפונה לנהר האברו, אולם ניתנה לה יד חופשית בדרומו. בשנת 221 לפנה"ס נרצח עזרובעל וגיסו חניבעל בן ה-26 קיבל את תפקיד המפקד והמושל.

חניבעל שאף ככל הנראה לסיים את מה שהתחילו חמלקרת ועזרובעל לפניו, היינו כיבוש היספניה. אולם גם רצה ככל הנראה לצאת למלחמה על רומא, ולשם כך היה אסור לו להשאיר בעורף אויבים שעלולים להתמרד נגדו. דבר זה המריץ אותו לכבוש במהירות את כל דרום ספרד של ימינו. שבט האולקאדים שחי באזור שהוא כיום לה מאנצ'ה, הותקף ראשון. חניבעל כבש את עירם אלתיאה שמיקומה כיום אינה ברור. נפילת אלתיאה הטילה אימה בליבות השבטים השכנים שמיהרו לכרות ברית שלום עם קרתגו. לאחר מכן חזר חניבעל לקרטחנה למשך החורף, ובקיץ של שנת 220 לפנה"ס יצא למלחמה על שבט הוואקים שישבו לאורך נהר הדורו. הוא הטיל מצור על עירם הרמאנדיקה (כיום סלמנקה) ולאחר מכן על העיר ארבאקאלה, הוא כבש את שתיהן בזז אותן וטבח בתושבים.

==הקרב==
לוחם איברי מצויד בחרב מסוג [[פלקטה ומגן סגלגל]]
נפילת ארבאקאלה העירה מרבצם את שבט הקרפטנים, השבט החזק והעשיר ביותר באזור. פליטים מהעיר החרבה התסיסו את הרוחות והתגבשה קואליציה של שבטי הקרפטנים, האולקאדים, והוואקים. פוליביוס מונה את מספר הלוחמים שהצליחו לגייס כדי 100,000 איש, אולם המספר מוגזם ככל הנראה וסביר להניח שהיה בסביבות ה-40,000. לחניבעל היו בערך 20,000, אולם הוא נהנה מיתרון של פילים ופרשים, וכן מפיקוד מלוכד ומאוחד. בעוד שמרבית הכוח ההיספני התבסס על חיל רגלים קל עד בינוני, ומספר פרשים קטן. לא ידוע מי היה המפקד העליון של הכוחות ההיספניים, אולם ככל הנראה מדובר באחד מראשי השבטים המקומיים.

חניבעל חנה אותו זמן בארצם של הקרפטנים ומצא את עצמו בנחיתות מספרית. השלל הרב שנשא עמו הקשה עליו להתחמק, על כן בחסות הלילה הוא הורה לאנשיו לחצות את הנהר והמתין להיספנים על גדתו השנייה. כאשר עם שחר הבחינו האויבים, שחנו על החוף בבלבול וחוסר סדר, שחניבעל חצה את הנהר, חצו אותו במהירות בקבוצות קטנות כשכל אחד מקווה לזכות בכמה שיותר שלל. חניבעל פרש את פיליו ופרשיו על החוף, והורה להם לתקוף את האויבים עוד כשהם במים. ההיספנים הובסו בקלות שכן לא יכלו להתנגד לפילים ופרשים בעוד המים מכים בהם. לאחר שהיספנים רבים נהרגו בדרך זו, הורה חניבעל לאנשיו לחצות את הנהר ולתקוף את האויבים שחנו על גדתו השנייה, והוא נחל ניצחון.

==השפעות==
בעקבות הקרב לא הקל עוד איש מן השבטים בחניבעל, והוא הפך לשליט כל החלק הדרומי של חצי האי האיברי. היחידה שעמדה במריה הייתה העיר היוונית סגונטום. חניבעל הטיל עליה מצור שפתח את המלחמה הפונית השנייה.

==הערות שוליים==

קטגוריה:המלחמה הפונית השנייה
קטגוריה:חניבעל
קטגוריה:ספרד: היסטוריה
ארגון התעשיות האוויריות של איראן

ארגון התעשיות האוויריות של איראן (בפרסית: سازمان صنایع هوایی ایران, מכונה: IAIO שהם ראשי תיבות של The Iran Aviation Industries Organization) נוסד בשנת 1966 כדי להוביל את התכנון הניהול והשליטה על תחום התעשיות האוויריות של איראן.

הארגון כפוף למשרד ההגנה האיראני וכולל חמישה ארגונים מרכזיים: SAHA, HESA, PANHA, GHODS ותעשיית שאהיד באשיר. חמשת הארגונים בעלי תחומים שונים ומשלימים זה את זה בתעשייה האווירית הצבאית והאזרחית של איראן, והתפתחו (להוציא את GHODS) ממתקני תיקון ותחזוקה למפעלים גדולים עם אלפי עובדים בכל אחד.

== תעשיות ==
=== SAHA ===
SAHA (בפרסית: صها; ראשי תיבות של: صنایع هواپیمایی ایران) או IACI (ראשי תיבות של: Iran Aircraft Industries) נוסדה בשנת 1961 כמפעל מרכזי לתיקון מטוסים צבאיים ואזרחיים מסוגים שונים. עם השנים הפכה SAHA לאחת מחמש התעשיות האוויריות החזקות במדינה תחת IAIO.

ב-1998 החלו לייצר באיראן חלקים מורכבים. SAHA מתוכננת לייצר מנועי TV-3 למטוסי Iran-140 .

SAHA ייצרה ייצור המוני של מטוסי Toloue-4 ומסוגלת לבצע תיקונים במטוסי בואינג 747.

=== HESA ===

HESA (בפרסית: هسا; קיצור של شرکت صنایع هواپیماسازی ایران) הוא מפעל לייצור כלי טיס שנוסד בשנת 1976 באספהאן.

המפעל הראשוני, שנבנה על ידי טקסטרון היה מיועד לייצור מסוקי בל 214s מתצורות שונות באיראן בעסקה שכללה כמה מאות מסוקים והעברת מידע טכנולוגי. החוזה היה כה גדול עד שחטיבה שלמה של טקסטרון הוקמה כדי לטפל בדרישות איראן עם הגנרל דלק אודן כנשיאה. העסקה הגיעה לסיומה עם המהפכה האיראנית והעיצומים שהוחלו על איראן.

המפעל אחראי על פיתוח וייצור את טיל השיוט הכראר.

=== PANHA ===
PANHA (בפרסית: پنها קיצור של پشتیبانی و نوسازی هلیکوپترهای ایران) הוא מפעל איראני לייצור מסוקים.

אחרי המהפכה באיראן בשנת 1979, אמברגו הנשק על איראן ומלחמת איראן–עיראק, החלה פעילות PANHA עם מטרה לתמוך ולתחזק מסוקים במלחמה. לאחר כמה שנים, כבר היו מסוגלים לבצע תיקונים ואחזקה שוטפת עבור כל מסוקי איראן. בשנת 1986, לאחר הצלחתה, התרחבה פעילותה לתחומים אחרים כגון תקשורת, נפט, אנרגיה ועוד.

המפעל גם מייצר בעצמו מספר מסוקים, מרביתם על בסיס מסוקי בל האמריקאים.

=== GHODS ===
GHODS או Qods (בפרסית: صنایع هوایی قدس) הוא מפעל אוויוניקה שנוסד ב-1985 ומבין המוצרים המפותחים בו:
* מל"טים: אבאביל, Saeghe ,Talash, מוהאג'ר וככה"נ גם הפוטרוס.
* מצנחים ורחפנים ממונעים מבוססי מצנח.
* עמדות קרקעיות לשליטה במערכות לא מאוישות, שליטה ובקרה, מערכות עקיבה אופטיות, מערכות אלקטרוניות, איתור מטרה ועוד.

=== תעשיית שאהיד באשיר ===
תעשיית שאהיד באשיר היא חברה המתמחה בייצור מוצרי אוויוניקה שנוסדה בשנת 1987. כיום היא מייצרת מעל 5,000 חלקים שונים לציוד צבאי ואזרחי. היא פועלת בשיתוף עם אוניברסיטאות, מוסדות מחקר וחברות פרטיות ברחבי העולם כדי לשפר את יעילות החלקים המיוצרים.

== קישורים חיצוניים ==

* 
* [http://www.mod.ir www.mod.ir]
* [https://www.youtube.com/watch?v=9nfeI5befZM Iran's Aviation Industry] - פורסם על ידי Press TV 
* [https://www.youtube.com/watch?v=eKZl5-4-mK0 Iran Aerospace research and industries] (בפרסית)

קטגוריה:איראן: צבא וביטחון
קטגוריה:יצרני מטוסים
קטגוריה:יצרני מסוקים
קטגוריה:יצרני נשק
קטגוריה:חברות הגנה
קטגוריה:איראן: תעשייה
ג'ון קייסיק

ג'ון ריצ'רד קייסיק (באנגלית: John Richard Kasich; נולד ב-13 במאי 1952) הוא פוליטיקאי אמריקאי חבר המפלגה הרפובליקנית, שכיהן כמושל אוהיו בשנים 2011–2019. קודם לכן כיהן כחבר בית הנבחרים של ארצות הברית בשנים 1983–2001.

==ביוגרפיה==
קייסיק נולד במקיז רוקס, עיירה קטנה ליד העיר פיטסבורג שבפנסילבניה. ב-1974 סיים תואר ראשון במדע המדינה באוניברסיטת המדינה של אוהיו. בעת לימודיו באוניברסיטה, כתב קייסיק מכתב הערכה לנשיא ריצ'רד ניקסון, בו ציין כי ברצונו לפגוש את הנשיא. המכתב הועבר לבית הלבן על ידי נשיא האוניברסיטה, ובדצמבר 1970 הוא זכה לפגישה בת 20 דקות עם ניקסון.

בגיל 26 התמודד ונבחר לסנאט של מדינת אוהיו, בו כיהן בשנים 1979–1982. לאחר מכן נבחר לבית הנבחרים של ארצות הברית, מטעם המחוז ה-12 של אוהיו, שכלל חלק מקולומבוס. הוא ייצג את המחוז מ-1983 עד 2001. במהלך כהונתו בבית הנבחרים היה חבר בוועדת הכוחות המזוינים. הוא שירת במשך כשש שנים, בין 1995–2001, כיושב ראש ועדת התקציב של בית הנבחרים, ולקח חלק מרכזי בהעברת רפורמת הרווחה וב"חוק התקציב המאוזן" ב-1997 (שחייב הגעה לאיזון תקציבי תוך מספר שנים). בעת כהונתו בקונגרס הכריז על התמודדותו לבחירות לנשיאות ב-2000, אך פרש לאחר זמן קצר ביולי 1999 והודיע על תמיכתו בג'ורג' ווקר בוש.

לאחר פרישתו מהקונגרס הנחה תוכנית בערוץ השמרני פוקס ניוז, "Heartland with John Kasich", עד שנת 2007. הוא היה מעורב בדירקטוריון של מספר חברות, וכיהן כמנהל סניף ליהמן ברדרס בקולומבוס עד פשיטת הרגל של החברה ב-2008. הוא חיבר שלושה ספרי עיון ששניים מהם הגיעו לרשימת רבי המכר של הניו יורק טיימס.

בנובמבר 2010 התמודד על משרת מושל אוהיו וגבר על המושל הדמוקרטי המכהן, טד סטריקלנד, כשהוא זוכה בתמיכתם של 49% מהבוחרים מול 47% ליריבו. בנובמבר 2014 נבחר לכהונה שנייה.

בתוך המפלגה רפובליקנית קייסיק נחשב למתון ולמרכזי בדעותיו. ביולי 2015 הכריז על התמודדותו בבחירות לנשיאות ב-2016. לקראת אסיפות הבחירה באיווה הודיע הניו יורק טיימס על תמיכתו בקייסיק והגדיר אותו בתור המועמד הסביר היחיד לרפובליקנים שמאסו בקיצוניות וחוסר ניסיון. לאחר הפריימריז באינדיאנה ב-4 במאי 2016, שבמסגרתם הבטיח מעשית דונלד טראמפ את מועמדתו, הודיע קייסיק על פרישתו מן המרוץ לנשיאות, יום אחרי פרישתו של טד קרוז. קייסיק סיים במקום הרביעי בפריימריז, כשהוא מחזיק ב-161 צירים וזכה במדינה אחת – מדינת הבית שלו, אוהיו, כשמטרתו הגלויה במרוץ לאחר הפריימריז באוהיו הייתה לזכות במועמדות דרך כנס מפלגתי פתוח; בתרחיש בו אף מועמד לא מבטיח את מספר הצירים הדרוש לזכות במועמדות.

במהלך הבחירות לנשיאות קיבל לפחות 2,188 במדינות בהם היה אפשר לכתוב את שמו. בהצבעת האלקטורים ב-19 בדצמבר 2016, אלקטור "סורר" ממדינת טקסס הצביע עבור קייסיק.

קייסיק נשוי בשנית לקארן וולדביליג מ-1997, ולזוג שתי בנות.

==קישורים חיצוניים==

* 

* 
* [http://www.governor.ohio.gov/ האתר הרשמי], מושל אוהיו
* 
* 

==הערות שוליים==

קטגוריה:חברי המפלגה הרפובליקנית (ארצות הברית)
קטגוריה:חברי בית הנבחרים של ארצות הברית מאוהיו
קטגוריה:סגל פוקס ניוז
קטגוריה:אמריקאים ממוצא צ'כי
קטגוריה:מועמדים לנשיאות ארצות הברית ב-2016
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים ממוצא קרואטי
קטגוריה:בוגרי אוניברסיטת המדינה של אוהיו
קטגוריה:אמריקאים שנולדו ב-1952
לואיס סטראוס

לואיס ליכטנשטיין סטראוס (באנגלית: Lewis Lichtenstein Strauss; מבוטא סטרוס 31 בינואר 1896 – 21 בינואר 1974) היה איש עסקים ופילנתרופ יהודי אמריקאי. איש ממשל אייזנהאואר וחבר הקבינט שלו. יו"ר הוועדה לאנרגיה אטומית של ארצות הברית ומהדמויות המרכזיות בפיתוח תחום האנרגיה הגרעינית לצורכי שלום, והנשק הגרעיני של ארצות הברית.

==קורות חיים==
סטראוס היה הכח המניע העיקרי שהוביל את החלטת מחלקת האבטחה של הוועדה לאנרגיה אטומית ב-1954 לבטל את סיווגו הביטחוני של רוברט אופנהיימר. ב-14 ביולי 1958 העניק לו דווייט אייזנהאואר את מדליית החירות הנשיאותית.

ב-1958 סירב להצעת הנשיא אייזנהאואר להגיש לאישור מחודש את מינויו כיו"ר הוועדה לאנרגיה אטומית, מחשש שהאישרור יוכשל בידי הדמוקרטים. במקום זאת מינה אותו אייזנהאואר בנובמבר 1958 למזכיר המסחר כממלא-מקום. ביוני 1959 ניסה הנשיא אייזנהאואר למנות את סטראוס למזכיר המסחר כמינוי רשמי, אך הדמוקרטים בסנאט הכשילו את המינוי, וברוב של 49 מול 46 הוחלט שלא לאשר את המינוי. הייתה זו הפעם השמינית בתולדות ארצות הברית, בה נבחר מטעם הקבינט לא זכה לאישור הסנאט למינויו. יש המעריכים שסטראוס לא התאושש עד מותו ממכה פוליטית זו.

הוא נפטר ב-21 בינואר 1974 בווירג'יניה, ארצות הברית.

בשנת 2023, הופיעה דמותו של סטראוס בסרטו של כריסטופר נולאן "אופנהיימר", והוא גולם על ידי רוברט דאוני ג'וניור.

==קישורים חיצוניים==

* [https://web.archive.org/web/20060828130242/http://alsos.wlu.edu/qsearch.aspx?browse=people%2FStrauss%2C+Lewis ביבליוגרפיה מוערת על לואיס סטראוס], באתר הספרייה הדיגיטלית לסוגיות הגרעין 
* 

קטגוריה:חברי הקבינט של ארצות הברית בממשל דווייט אייזנהאואר
קטגוריה:יהודים מקבלי מדליית החירות הנשיאותית
קטגוריה:אנשי עסקים יהודים אמריקאים
קטגוריה:מזכירי המסחר של ארצות הברית
קטגוריה:יהודים חברי הקבינט של ארצות הברית
קטגוריה:פוליטיקאים יהודים אמריקאים
קטגוריה:נדבנים יהודים אמריקאים
קטגוריה:אמריקאים שנולדו ב-1896
קטגוריה:אמריקאים שנפטרו ב-1974
אוצ'קיב

אוצ'קיב (באוקראינית: Очаків) היא עיר במחוז מיקולאייב, אוקראינה.

==היסטוריה==
אוצ'קיב הוקמה ב-1492 על ידי חאן מחצי האי קרים במקום שבו עמד פעם מבצר ליטאי שהוקם ב-1415. ב-1493 היישוב נכבש על ידי הקוזאקים.

ב-1526 אוצ'קיב עברה לידיה של האימפריה העות'מאנית.

ב-1737 הרוסים כבשו את אוצ'קיב, אך שנה מאוחר יותר היא חזרה לידיהם של העות'מאנים.

ב-1788 הרוסים שוב השתלטו שוב על העיר.

ב-1855 העיר נכבשה על ידי כוחות משותפים של בריטים וצרפתים בזמן מלחמת קרים, אך תוך זמן קצר הוחזרה לאימפריה הרוסית.

העיר נכבשה ב-21 באוגוסט 1941 על ידי הגרמנים ושוחררה על ידי הצבא האדום ב-30 במרץ 1944.

==קישורים חיצוניים==

* 

==הערות שוליים==

קטגוריה:מחוז מיקולאייב: ערים
קטגוריה:יישובים שהוקמו במאה ה-15
בוב קייסי

רוברט פטריק "בוב" קייסי, הבן (באנגלית: .Robert Patrick "Bob" Casey, Jr; נולד ב-13 באפריל 1960) הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת פנסילבניה, מאז שנת 2007. קודם לכן כיהן כשר האוצר של פנסילבניה תחת מושל המדינה. הוא משפטן במקצועו.

==ביוגרפיה==
קייסי נולד בסקרנטון, פנסילבניה, למשפחה ממוצא אירי בת 8 ילדים. אביו הוא בוב קייסי האב, מושל פנסילבניה בשנים 1995-1987. הוא סיים את לימודיו בתיכון בשנת 1978 ולאחר מכן למד ב-"Holy Cross" שבווסטר, מסצ'וסטס ב-1982. הוא סיים עם תואר במשפטים מהאוניברסיטה הקתולית של אמריקה הממוקמת בוושינגטון הבירה בשנת 1988. בזמן לימודיו שירת קייסי בארגון התנדבותי שעזר לאוכלוסיות חלשות וכן אימן כדורסל בבית ספר בפילדלפיה. בשנים 1991–1996 עבד כעורך דין בשוק הפרטי.

בשנת 1996 נבחר למשרת המבקר הכללי של מדינת פנסילבניה. הוא נבחר בשנית ב-2000. בשנת 2002 שאף ללכת בעקבותיו של אביו, ולרוץ למשרת המושל, אלא שהוא הובס בפריימריז הדמוקרטים בידי מי שעתיד לכהן כמושל, אד רנדל. לאחר שהוגבל חוקית מלרוץ לכהונה שלישית כמבקר המדינה, נבחר ב-2004 למשרת שר האוצר של פנסילבניה.

לאחר שזכה לדחיפה מטעם הסנאטורים הדמוקרטים צ'אק שומר, אז יו"ר ועד הקמפיין הדמוקרטי לסנאט, והארי ריד, מנהיג המיעוט, הכריז במרץ 2005 כי הוא יתמודד לסנאט בבחירות בשנת 2006. בבחירות אלו ניצב מול הסנאטור המכהן, הרפובליקני ריק סנטורום. קייסי הביס את סנטורום ברוב של 58.6% ממניין הקולות, בפער של 18% מיריבו, ונבחר לסנאט. הפרש הקולות בניצחונו של קייסי היה הגבוה ביותר של מועמד דמוקרטי לסנאט בפנסילבניה. בשנת 2012 נבחר לכהונה שנייה, ובשנת 2018 נבחר לכהונה שלישית.

קייסי קתולי באמונתו. הוא נשוי ואב לארבעה ילדים.

==קישורים חיצוניים==

* 

* 
* 

==הערות שוליים==

קטגוריה:חברי הסנאט של ארצות הברית מפנסילבניה
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:מזכירי אוצר במדינות ארצות הברית
קטגוריה:חברי הקונגרס ה-115 של ארצות הברית
קטגוריה:סנאטורים חברי המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי מכללת הצלב הקדוש
קטגוריה:בוגרי האוניברסיטה הקתולית של אמריקה
קטגוריה:סקרנטון: אישים
קטגוריה:אמריקאים שנולדו ב-1960
רשימת שימור

רשימת שימור היא רשימה בה נכללים ניירות-ערך של החברות אשר אינן עומדות בכללי השימור של הבורסה לניירות ערך בתל אביב. 

כללי השימור הם דרישות מינימליות המחייבות חברה ציבורית לעמוד בהן, כתנאי להמשך רישום החברה בבורסה. מטרתם של כללי השימור הוא לעודד את החברות להגדיל ולשמר את ההון העצמי שלהן ואת פיזור מניותיהן בקרב ציבור המשקיעים. אי עמידה באחת מהדרישות הכמותיות למשל, מהווה עילה להעברת נייר הערך לרשימת השימור, ועשויה בשלב מתקדם יותר, אף להביא למחיקתו מהמסחר בבורסה. 
כללים מסוג זה מקובלים בבורסות רבות בעולם, והונהגו בבורסה לניירות ערך בתל אביב החל משנת 1998. ניירות ערך אשר נכללים ברשימת השימור מסומנים על ידי הוספת האות "ש" לשם החברה ולשם נייר הערך. כאשר החברה מוסרת הודעה, מתווספת המילה "בשימור" לשם החברה. 

בנוסף, ניירות ערך המצויים ברשימת השימור נסחרים במסחר רב צדדי פעמיים ביום: בתחילת יום המסחר (שלב הפתיחה) ובסיום יום המסחר (שלב הנעילה) ואינם נסחרים במסחר הדו צדדי הרציף. 

רשימת ניירות הערך שברשימת השימור מתפרסמת באתר הבורסה לניירות ערך בתל אביב.

== עיקרי כללי השימור ==
תקנון הבורסה קובע את כללי השימור. על פי כללים אלו, כל סוגי המניות של חברה רשומה, נדרשים לעמוד בשני התנאים הבאים:
* שווי החזקות הציבור לא יפחת מ-5 מיליון שקלים. שיעור החזקות הציבור לא יפחת מ-15% מהון המניות. במקרים שבהם שווי החזקות הציבור במניות עולה על 15 מיליון שקלים, אין צורך לעמוד בדרישה לשיעור החזקות הציבור מעל ל-15%. 

* ההון העצמי לא יפחת בכל עת מ-2 מיליון שקלים, בהתאם לארבעת הדוחות האחרונים שפורסמו על ידי החברה. במקרים בהם שווי החזקות הציבור בחברה עולה על 24 מיליון שקלים, אין צורך לעמוד בדרישה להון עצמי מינימלי.

במידה והחברה מעוניינת לחזור לרשימה הרגילה, בבחינת חידוש מסחר, הרי שעליה לעמוד בתנאים כמותיים גבוהים יותר מאלה שנקבעו כתנאי להעברתה לרשימת השימור.

== מחיקה מרשימת השימור ==
על מנת להימחק מרשימת השימור, חברה יכולה לחזור ולחדש את המסחר שלה בבורסה, על ידי עמידתה בתנאים כמותיים גבוהים. לחלופין, החברה תימחק כליל מרשימת המסחר בבורסה בשני מקרים: 
* אם החברה אינה עומדת ב"כללי השימור" (שהם כללים הדומים לכללים החלים על חברות אחרות הנסחרות בבורסה, רק מקלים יותר).
* אם חלפו 48 חודשים מאז הרישום ברשימת השימור, יימחקו ניירות הערך מהמסחר בבורסה.

==הערות שוליים==

קטגוריה:ניירות ערך
קטגוריה:מניות
קטגוריה:הבורסה לניירות ערך בתל אביב
סילק (קומיקס)

סילק (באנגלית: Silk, משי) היא דמות בדיונית של גיבורת-על המופיעה בחוברות הקומיקס ספיידרמן ביקום מארוול קומיקס. דמותה הופיעה לראשונה בחוברת Amazing Spider-Man Vol.3 #1 מיוני 2014, ונוצרה בידי הכותב דן סלוט והמאייר אומברטו ראמוס.

סילק היא האלטר-אגו של סינדי מון, תלמידה שננשכה גם היא בידי העכביש הרדיואקטיבי שנשך את פיטר פארקר/ספיידרמן. היא הוכרחה להצטרף לטיול בו העכביש הופיע בעקבות סירובה להתמקד בלימודיה, על מנת להמשיך לשחק בנבחרת ההוקי קרח יחד עם חברה הקטור. כאשר העכביש נשך את פארקר בידו, הוא נפל ונשך את סינדי בקרסולה. היא גילתה את כוחותיה כאשר הדביקה בטעות את הוריה בקורי-עכביש, ונלקחה משם בידי אדם בשם אזקיאל סימס. הוא אימן אותה בשימוש בכוחותיה, עד שהבין כי טורף טוטמי-העכביש מורלון צד אחריה. הוא נעל אותה בבונקר מוגן מתחת למגדל סימס, אותו מורלון אינו מסוגל לאתר, ושם נשארה שלוש-עשרה שנים. הבונקר היה מלא באוכל, ספרים וקלטות מהעולם החיצון, ולמרות שידעה את קוד היציאה, סינדי נשארה בבונקר בידיעת ההשלכות.

כאשר הצופה נרצח באירועי "החטא הקדמון", הנבל "גלגל-העין" גרם למעין פיצוץ באמצעות אחת מעיני הצופה, שגרם למושפעים לחוות את סודותיהם העמוקים והנשכחים ביותר, או לחוות כאלו הקשורים אליהם. פארקר גילה על קיומה של סינדי בעקבות הפיצוץ, וכשהלך להוציאה מהבונקר, נתקל בסירוב בגלל הסכנה הצפויה ממורלון. כאשר גילה לה שמורלון נהרג, סינדי יצאה מהבונקר והחלה לחפש את משפחתה. כשגילתה שהם עברו דירה, פארקר הבטיח לה למצוא אותם, אך הם התעמתו כאשר הוא גילה לה שמורלון נהרג פעמיים לפני כן וחזר לחיים כל פעם. הקרב הסתיים כאשר הם התנשקו והחלו במערכת יחסים רומנטית בגלל טבעם המשותף, והם נלחמו ביחד נגד החתולה השחורה ואלקטרו.

מאוחר יותר שב מורלון, והחל במסע ציד המוני של כל טוטמי-העכביש ברחבי המולטי-יקום. סינדי הייתה חלק חשוב בציד זה, והצטרפה לצבא העכבישים של ספיידר-UK לצד ספיידרמן 2099, ספיידרוומן וספיידר-גירל. מתברר שהיא טוטמית של ישות עכביש חזקה בשם "הכלה", ובכך משכה את תשומת לבם של מורלון ומשפחתו, היורשים. לאחר מותם של טוטמים רבים, צבא העכבישים הביס את היורשים, שנכלאו בבונקר מגדל סימס מארץ-3145. כל העכבישים חזרו לעולמם, פרט לספיידר-UK וספיידר-גירל, וסינדי חזרה לחייה הנורמליים. היא החלה להילחם בפשע תוך כדי חקירת מיקום משפחתה, ונפגשה עם הקטור המאורס.

את דמותה של סינדי מון בסרטי הלייב אקשן "ספיידרמן: השיבה הביתה" ו"הנוקמים: מלחמת האינסוף" גילמה השחקנית טיפאני אספנסן.

== קישורים חיצוניים ==

* [https://www.marvel.com/characters/silk-cindy-moon דף הדמות] באתר הרשמי של מארוול קומיקס
* [https://marvel.fandom.com/wiki/Cindy_Moon_(Earth-616) דף הדמות] בפרויקט פאנדום של מארוול קומיקס

קטגוריה:גיבורי-על במארוול קומיקס
קטגוריה:ספיידרמן: דמויות
דויד קלמן

דויד קלמן (בהונגרית: Dávid Kelemen; נולד ב-24 במאי 1992) הוא כדורגלן הונגרי המשחק בעמדת הבלם בקבוצת מיירקוראה קיוק.

==קריירה==
קלמן התחיל את הקריירה שלו בקבוצות הילדים של בקשצ'בה, ובגיל 14 עבר למחלקת הנוער של מ.ט.ק. בודפשט. ב-30 במרץ 2009 ערך את הופעת הבכורה שלו בקבוצה הבוגרת של המועדון, במשחק מול אויפשט במסגרת הגביע ההונגרי. בעונת הפך לשחקן סגל קבוע בקבוצה הבוגרת, ואת הופעת הבכורה שלו בליגת העל ההונגרית ערך ב-27 באוגוסט 2010, בניצחון 0–1 על אויפשט.

ב-25 במאי 2015 הגיע קלמן לישראל והוחתם בהפועל תל אביב, אך לאחר שזו לא הצליחה להשאילו לקבוצה אחרת הוא שוחרר מהמועדון. קלמן חזר להונגריה וכעבור כמה חודשים חתם בפקשי. בעונת 2016/2017 הושאל לקבוצת בקשצ'בה, וביולי 2017 חתם בקבוצת נירג'האזה ספרטק.

בקיץ חזר לקדנציה שנייה בפקשי, אך כעבור זמן קצר הושאל לואשאש.

ב-12 באוגוסט 2020, קלמן הושאל לסומבטהיי האלאדאש.

ב-30 בספטמבר 2020, קלמן הושאל למיירקוראה קיוק מהליגה הרומנית השנייה.

קלמן שיחק בכל נבחרות הנערים והנוער של הונגריה בשנים 2008–2015. הוא אף שימש כקפטן הנבחרת הצעירה.

==קישורים חיצוניים==

==הערות שוליים==

קטגוריה:כדורגלנים הונגרים
קטגוריה:בלמי כדורגל הונגרים
קטגוריה:כדורגלני מ.ט.ק. בודפשט
קטגוריה:כדורגלני ואשאש
קטגוריה:כדורגלני סומבטהיי האלאדאש
קטגוריה:בקשצ'בה: אישים
קטגוריה:הונגרים שנולדו ב-1992
בית נמרה

נחלות שבטי ישראל
בֵּית נִמְרָה (גם: נִמְרָה) הייתה עיר מקראית בעבר הירדן, בנחלת שבט גד.

העיר נזכרת לראשונה בספר במדבר, בתיאור ערי המבצר שבנו בני שבט גד: .

העיר נזכרת בספר יהושע, בתיאור ערי שבט גד בבקעת הירדן: .

העיר נזכרת גם במקורות חז"ל, כעיר שהתקיימה בתקופת בית שני, אשר שמה השתנה ל"בית נמרון".

אוסביוס, בחיבורו האונומסטיקון (תחילת המאה ה-4 לספירה), ציין כי בתקופתו עוד היה המקום מיושב, ושכן חמישה מילים מצפון לבית הרם.

לפי הסברה, שמה של העיר הקדומה השתמר בשם התל "תל נמרין", כשמונה ק"מ מזרחית לנהר הירדן, ובשם הנחל העובר לצדו "ואדי נמרין". מהממצא הארכאולוגי עולה כי בתל נמרין התקיים יישוב בתקופה הרומית בעיקר, כאשר בית נמרה המקראית שכנה כנראה ב"תל בליבל" הסמוך אליו, לאור השרידים שנמצאו בתל זה מהתקופה הישראלית.

==הערות שוליים==

קטגוריה:קצרמר ארכאולוגיה
קטגוריה:יישובי המקרא
קטגוריה:נחלת שבט גד
קטגוריה:עבר הירדן המזרחי
בית נמרה (בית נמרה)
בית ספר לאחיות סיעודיות

בית הספר הראשון לאחיות סיעודיות היה בית ספר ללימוד עזרה סיעודית, שנפתח בשנת 1923 בוורשה בירת פולין. המוסד הוקם על ידי עמליה גרינוולד אחות מוסמכת אמריקאית. לפני מלחמת העולם השנייה סיימו את בית הספר 23 מחזורים, כשבכל מחזור היו בין 250 תלמידות ל-300 תלמידות. בתחילה, מיקומו של בית הספר היה ליד בית החולים צ'יסטה, כדי למלא את המחסור באחיות בבית החולים. בתחילת המלחמה, עברו מספר רב של אחיות אל רוסיה הסובייטית, שם הן הצטרפו אל הצלב האדום. שם נודע שמן בתור אחיות חרוצות ומוכשרות, אשר מסכנות את חייהן לטובת אלו הזקוקים לעזרה.

לובה ביליצקה בלום<ref>[http://www.warsaw.org.il/heb-text/bloom/bloom.html לובה בלום-ביליצקה], באתר ארגון יוצאי ורשה בישראל</ref>, סיימה את בית ספר לאחיות יהודיות בהצטיינות במחזור הראשון. בתום לימודיה נשלחה לצרפת ללמוד את התפקיד אחות סוציאלית. עם חזרתה לפולין מונתה לתפקיד סגנית מנהלת. המנהלת הייתה עמליה גרינוולד, אחות אמריקאית. בפרוץ המלחמה עמליה גרינוולד שהתה בארצות הברית. בלום ביליצקה נותרה אחראית וניהלה את בית הספר. עם הקמת הגטו בית הספר הועבר אל תוך גטו ורשה. היה זה המוסד החינוכי היחיד שפעל בתוך הגטו באישורם של הגרמנים. הוא פעל מתוך הגטו בין 1941–1943.

לובה הייתה אחות סיעודית ואשתו של אברהם בלום, פעיל הבונד ולימים ממורדי גטו ורשה שנספה במרד. לאחר שנכבשה וורשה על ידי הנאצים ועת חיסולו של "הגטו הקטן", הועבר בית הספר לאחיות לתוך גטו ורשה, שם התקבל על ידי בלום אישור רשמי מן השלטונות הנאצים להמשיך ולהפעיל את בית הספר. במקביל ללימודים, עבדו תלמידות בית הספר בבית החולים אשר היה בגטו. בלום אף הצליחה להציל 20 תלמידות בזמן האקציה הגדולה של קיץ 1942.

כאשר היה צורך להחליט מי יישלח למחנות הריכוז בחנה בלום את האחיות וחמש המצטיינות זכו ל"מספרי חיים" שהצילו את חייהן. בבוקר ה-18 בינואר 1943 נכנסו הנאצים לבית החולים בגטו ורשה שם רצחו את החולים, האחיות והרופאים. מעט חולים ואחיות וביניהן בלום ומשפחתה ניצלו מן הטבח.

==קישורים חיצוניים==
* [https://sztetl.org.pl/en/towns/w/18-warszawa/116-sites-of-martyrdom/52418-jewish-nursing-school-1-marianska-street בית הספר היהודי לאחיות ברחוב מאריאנסקה 1] באתר השטעטל הווירטואלי 
* [https://web.archive.org/web/20150610090654/http://www.yadvashem.org/yv/he/exhibitions/otwock/staff_blum.asp עת לרפוא (קהלת ג', ג') - סיפורו של בית הילדים באוטבוצק, פולין], באתר יד ושם
* [http://www.warsaw.org.il/heb-text/bloom/bloom.html אמי, לובה בלום-ביליצקה], באתר ארגון יוצאי ורשה בישראל
* מרים עופר, [http://timeout.co.il/גליליאו/רפואה/רפואה-יהודית-בגטו-נר-בימי-האפלה רפואה יהודית בגטו: נר בימי האפלה], באתר טיים אאוט
* 
* 
*[http://ranaz.co.il/articles/article395_19630731.asp יובל ה-40 לבית-הספר לאחיות יהודיות בוורשא לא נחוג], באתר של נח זבולוני

==הערות שוליים==

קטגוריה:בתי ספר
קטגוריה:סיעוד
קטגוריה:רפואה בגטו ורשה
ברונו קוניה

ברונו קוניה קנטניידה (בפורטוגזית: Bruno Cunha Cantanhede; נולד ב-22 ביולי 1993) הוא כדורגלן ברזילאי, המשחק בעמדת החלוץ באל-מסאיימיר.

==קריירה==
ברונו התחיל את הקריירה שלו בסאו פאולו. לאחר שסיים את גיל הנוער, הושאל לקבוצות מהליגות הנמוכות בברזיל.

ביוני חתם בעירוני קריית שמונה. ב-30 ביולי 2015, ברונו ערך את הופעת הבכורה שלו בקבוצה בהפסד 1–2 לסלובן ליברץ הצ'כית במסגרת מוקדמות הליגה האירופית. ב-23 באוגוסט 2015, כבש את שער הבכורה שלו בקבוצה בהפסד 1–3 נגד הפועל באר שבע.

ב-10 ביולי 2016, קוניה הושאל לטונדלה מליגת העל הפורטוגזית, ובינואר חזר לברזיל והצטרף לפרנה.

בקיץ , קוניה שוחרר מקריית שמונה וחתם בטג'אן האנה סיטיזן מהליגה השנייה בקוריאה הדרומית. בהמשך שיחק גם באניאנג, ווילה נובה וסנטראל.

ביולי חתם בוייטל מליגת העל הווייטנאימית.

בינואר , ברונו חתם בהאנוי.

בדצמבר הצטרף לפרסיב באנדונג מליגת העל האינדונזית.

==תארים==
; עירוני קריית שמונה
*אלוף האלופים: 2015

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני סאו פאולו
קטגוריה:כדורגלני עירוני קריית שמונה
קטגוריה:כדורגלני טונדלה
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ספורטאים ברזילאים בפורטוגל
קטגוריה:ספורטאים זרים בקטר
קטגוריה:ספורטאים ברזילאים בתאילנד
קטגוריה:ספורטאים זרים בווייטנאם
קטגוריה:ברזילאים שנולדו ב-1993
מי נמרים

שטחי מואב
מֵי נִמְרִים (או: נִמְרִים) היה נחל איתן ואולי גם יישוב מקראי במואב, הנזכר פעמיים בתנ"ך.

היישוב נזכר כחלק מ"משא מואב" שנשאו הן ישעיהו הנביא והן ירמיהו הנביא:

;

וכן: .

אוסביוס, בחיבורו האונומסטיקון (תחילת המאה ה-4 לספירה), ציין כי היישוב היה מיושב בימיו, ושכן באזור צוער.

לפי הסברה, שמה של העיר השתמר עד ימינו בשם הנחל "ואדי נמירה", הנשפך לים המלח בדרום מואב, בקרבת צוער.

==לקריאה נוספת==
* 

==הערות שוליים==

קטגוריה:יישובי המקרא
קטגוריה:עבר הירדן המזרחי
קטגוריה:מואב
יאבור

יאבור (פולנית: Jawor; גרמנית: Jauer) היא עיירה בצפון-מזרח פרובינציית שלזיה תחתית שבדרום-מערב פולין. בעיירה ניתן למצוא כנסיית שלום פרוטסטנטית. היא הוכרזה כאתר מורשת עולמית של אונסק"ו בשנת 2001. "טירת יאבור" נמצאת ביאבור. יאבור הוא השם הפולני לעץ השקמה.

==היסטוריה==
החפירות הארכאולוגיות מוכיחות שתחילת ההתיישבות באזור הייתה בתקופה הנאוליתית, כ-5000 שנים לפני הספירה. לתקופה זו עד 500 לפנה"ס מוקדשת תערוכה במוזיאון ביאבור. בשלהי ימי הביניים, יאבור הייתה יישוב סלאבי שהשתייך לשושלת פיאסט. בשנת 1203 פרצה שרפה בעיירה שכילתה בה לגמרי את כל בתי העץ. האזכור הראשון של יאבור הוא במסמך מ-1242 שמקורו בלשכתו של הנסיך בולסלב השני. בשנת 1274, כשנוצרה דוכסות יאבור, העיירה הפכה לבירתה. בשנת 1240 גורשה הקהילה היהודית של יאבור. בעקבות מלחמות שלזיה (1740-1763) הפכה יאבור לחלק מפרוסיה.

==גאוגרפיה==
יאבור שוכנת בפרובינציית שלזיה תחתית ובמחוז יאבור. נכון לשנת 2007 בעיירה יש שטח של 18.8 קמ"ר, ובו: 66% קרקע חקלאית ואינו מיוער. שטח העיירה הוא 3.23% מכלל המחוז.

==דמוגרפיה==
אוכלוסייה בעיירה לפי מין:

{| class="wikitable" style="text-align:right"
|-
! 
| גברים
| נשים
| סה"כ
|-
! אוכלוסייה
| 11,524 (48.1%)
| 12,413 (51.9%)
| 23,937 (100%)
|-
! צפיפות
| 613
| 660.3
| 1,273.2
|}

אוכלוסייה בעיירה לפי תאריך:

{| class="wikitable" style="text-align:right"
|-
! 
| 31/12/2007
| 30/6/2010
| 31/3/2011
|-
! מספר התושבים
| 24,120
| 23,820
| 24,340
|}

==ערים תאומות==
* 
* 
* 
* 
* 

==גלריה==
<gallery caption="" widths="150px" heights="150px" perrow="4">
קובץ:PL Jawor Ryne.JPG|בניינים ביאבור
קובץ:PL Jawor Rynek.JPG|כיכר השוק 
קובץ:SM Jawor Chrobrego41 (0) ID 591288.jpg|רחוב מגורים
קובץ:PL Jawor Teatr.JPG|בניין התיאטרון העירוני
קובץ:Kościół św. Marcina w Jaworze.jpg|כנסייה ברחוב מרצ'ין
</gallery>

==ראו גם==
*כנסיות השלום

==קישורים חיצוניים==

* 
* 
* 
* [http://www.polin.travel/he/%D7%90%D7%AA%D7%A8%D7%99-%D7%90%D7%95%D7%A0%D7%A1%D7%A7-%D7%95-unesco-%D7%91%D7%A4%D7%95%D7%9C%D7%99%D7%9F/%D7%9B%D7%A0%D7%A1%D7%99%D7%95%D7%AA-%D7%94%D7%A9%D7%9C%D7%95%D7%9D-%D7%A9%D7%9C-%D7%99%D7%90%D7%91%D7%95%D7%A8-jawor-%D7%95%D7%A9%D7%91%D7%99%D7%93%D7%A0%D7%99%D7%A6%D7%94-swidnica/ כנסיות השלום], באתר תיירות של פולין

==הערות שוליים==

קטגוריה:שלזיה תחתית: יישובים
פוליטיקה של סקוטלנד

סקוטלנד מהווה חלק מארבע אומות הבית של הממלכה המאוחדת, לצד אנגליה, וויילס וצפון אירלנד. לפיכך, כפופה סקוטלנד בראש ובראשונה להסדרים הפוליטיים ולמוסדות השלטון של הממלכה כולה. בראש המדינה עומד בית המלוכה הבריטי, שבראשו עומד כיום המלך צ'ארלס השלישי. לבית המלוכה תפקיד ייצוגי בעיקרו, ולמעשה הכוח המרכזי מצוי בפרלמנט הבריטי, המהווה את השדרה המרכזית של המשטר הבריטי. מהפרלמנט נובעת ממשלת בריטניה המהווה את הכוח ביצועי של הממלכה, כאשר כוח מרכזי נוסף הוא מערכת המשפט הבריטית.

סקוטלנד נכנסה לאיחוד פוליטי עם אנגליה בשנת 1707 ומאז שלחה נציגים לפרלמנט בלונדון. כיום ישנם 59 חברי פרלמנט המייצגים את סקוטלנד בפרלמנט הבריטי. בשנת 1999 הוקם באדינבורו הפרלמנט הסקוטי, אשר נהנה מסמכויות חקיקה נרחבות בנושאי פנים. סקוטלנד מיוצגת בממשלת בריטניה בידי מזכיר המדינה לענייני סקוטלנד והשר הראשון של סקוטלנד. ראש המדינה בסקוטלנד הוא המונרך הבריטי, כיום צ'ארלס השלישי.

== הפרלמנט הסקוטי ==

מליאת הפרלמנט הסקוטי
בעקבות עליית ממשלת הלייבור בבריטניה בשנת 1997, נערך משאל עם בנושא הקמת פרלמנט סקוטי אוטונומי. 63.5% מהציבור הסקוטי תמך בהקמת הפרלמנט. הפרלמנט נוצר מכוח חוק סקוטלנד (1998) של הפרלמנט הבריטי. בחוק נקבעו "עניינים שמורים", אשר לפרלמנט הסקוטי אין סמכויות בהם, כגון:ביטחון, יחסים בינלאומיים, תקציב ומדיניות כלכלית.

=== חברי הפרלמנט ===
חברי הפרלמנט הסקוטי נבחרים מדי 5 שנים, 73 מהם במחוזות בחירה ו-56 מהם ברשימות ארציות. חברי הפרלמנט נקראים בקיצור MSP.

== ממשלת סקוטלנד ==

במסגרת חוק סקוטלנד (1998), הועברו סמכויות המשרד הסקוטי לממשלת סקוטלנד, שבראשה עומד השר הראשון של סקוטלנד. כיום המשרד הממונה על סקוטלנד בממשלת בריטניה הוא משרד סקוטלנד, שבראשו עומד מזכיר המדינה לענייני סקוטלנד.

=== השרים הראשונים של סקוטלנד ===
* דונלד דיואר (2000-1999)
* הנרי מקליש (2001-2000)
* ג'ק מקונל (2007-2001)
* אלכס סלמונד (2014-2007)
* ניקולה סטרג'ן (2014 - 2023)
* חמזה יוסף (2023 והלאה)
*

== ייצוג סקוטלנד בפרלמנט הבריטי ==
סקוטלנד מיוצגת בבית הנבחרים הבריטי על ידי 59 חברי פרלמנט. באופן מסורתי, מזכיר המדינה לענייני סקוטלנד הוא אחד מהם. כיום (2015), חברי הפרלמנט מסקוטלנד שייכים לארבע מפלגות:
* המפלגה הלאומית הסקוטית (56)
* מפלגת הלייבור (1)
* המפלגה השמרנית (1)
* המפלגה הליברל-דמוקרטית (1)

== ייצוג סקוטלנד בפרלמנט האירופי ==
סקוטלנד מהווה מחוז בחירה לפרלמנט האירופי. המחוז שולח כיום שישה נציגים לפרלמנט.

== שלטון מקומי ==
השלטון המקומי בסקוטלנד מאורגן ב-32 רשויות מקומיות. כל רשות מקומית נשלטת על ידי מועצה המורכבת מחברי מועצה הנבחרים מדי ארבע שנים. כיום הרשות המקומית הגדולה ביותר היא העיר גלאזגו (593,200 תושבים) והרשות המקומית הקטנה ביותר היא איי אורקני (21,400 תושבים).

==קישורים חיצוניים==

* 

*
בקארי קונה (כדורגלן מבורקינה פאסו)

בקארי קונה (נולד ב-27 באפריל 1988) הוא כדורגלן עבר מבורקינה פאסו המשחק בעמדת הבלם.

==קריירה==
קונה התחיל את הקריירה שלו בשנת עם אטואל פילנטה וכעבור שנה עזב לאירופה כאשר חתם בגנגאן הצרפתית לאחר שנתיים בקבוצת המילואים הצטרף לקבוצה הראשונה.

ב-11 באוגוסט 2011 חתם לחמש שנים באולימפיק ליון תמורת 3 מיליון אירו דמי העברה. ב-24 באוגוסט 2011 הבקיע את שער הבכורה שלו בליון במסגרת מוקדמות ליגת האלופות נגד רובין קאזאן.

ב-27 ביוני 2016 חתם קונה במאלגה הספרדית.

ב-26 באוגוסט 2017 הושאל לשטרסבורג.

ב-30 ביולי 2018 חתם קונה באנקרגוצ'ו הטורקית.

ב-28 בינואר 2019, קונה חתם בארסנל טולה מליגת העל הרוסית. במדי ארסנל טולה, רשם רק משחק ליגה אחד וב-2 בדצמבר 2019, שוחרר מהמועדון.

ב-21 באוקטובר 2020, קונה חתם בקרלה בלסטרס מהסופר ליג ההודי.

==קריירה בינלאומית==
לזכותו של קונה, 42 הופעות במדי נבחרת בורקינה פאסו עימה השתתף בגביע אפריקה לאומות בשנים: 2010, 2012, 2013, 2015 ו-2017.

==קישורים חיצוניים==

* [http://www.lfp.fr/joueur/koné-bakary פרופיל השחקן] באתר הליגה הצרפתית

קטגוריה:כדורגלנים בורקינאים
קטגוריה:בלמי כדורגל בורקינאים
קטגוריה:כדורגלני גנגאן
קטגוריה:כדורגלני אולימפיק ליון
קטגוריה:כדורגלני מאלגה
קטגוריה:כדורגלני שטרסבורג
קטגוריה:כדורגלני אנקרגוג'ו
קטגוריה:כדורגלני ארסנל טולה
קטגוריה:כדורגלני קרלה בלסטרס
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:בורקינאים שנולדו ב-1988
לי זלדין

לי זלדין (באנגלית: Lee Zeldin; נולד ב-30 בינואר 1980) הוא פוליטיקאי יהודי אמריקאי, חבר המפלגה הרפובליקנית. כיהן כנציג מחוז הקונגרס הראשון של מדינת ניו יורק בבית הנבחרים של ארצות הברית.

==קורות חיים==
זלדין נולד בלונג איילנד למשפחה יהודית רפורמית. 

ב-1998 סיים את לימודיו בבית הספר התיכון ויליאם פלויד <small>(אנ')</small> בלונג איילנד, ב-2001 סיים תואר ראשון בהצטיינות במדע המדינה באוניברסיטת המדינה של ניו יורק באולבני וב-2003 סיים תואר JD במשפטים מבית הספר למשפטים של אולבני.

ב-1998 התגייס לתוכנית קצונת המילואים של צבא ארצות הברית, הוא עבר קורס קצינים והכשרה כצנחן בפורט בנינג. בתום לימודי המשפטים הוצב בחיל המודיעין ועבר קורס קציני מודיעין בפורט האוצ'וקה שבאריזונה. במרץ 2004 עבר לפרקליטות הצבא ושירת כתובע ושופט צבאי בדיוויזיה המוטסת ה-82. ביולי 2006 נשלח לעיראק עם יחידתו, הוא שירת באזור תיכרית עד ספטמבר 2006 והיה מעורב במבצעי איתור ולכידת מבוקשים. בספטמבר 2007 השתחרר משירות סדיר ועבר לשרת במסגרת כוחות המילואים כפרקליט צבאי. במאי 2012 קודם לדרגת מייג'ור. לאחר שירותו הסדיר עבד תקופה קצרה כיועץ משפטי ברשות הנמלים של ניו יורק וניו ג'רזי ובהמשך פתח משרד פרטי.

ב-2010 נבחר לסנאט של מדינת ניו יורק וב-2012 נבחר לכהונה נוספת. בנובמבר 2014 נבחר לבית הנבחרים של ארצות הברית כנציג מחוז מס' 1 (מזרח לונג איילנד). הוא הדיח את טים בישופ מהמפלגה הדמוקרטית לאחר שש כהונות רצופות. זלדין הושבע לתפקיד בינואר 2015, הוא מכהן בבית הנבחרים בוועדת התחבורה והתשתיות, בוועדת החוץ ובוועדה לענייני חיילים משוחררים. זלדין הוא אחד משני חברי הקונגרס היהודים מהמפלגה הרפובליקנית, הוא כיהן כיו"ר משותף של השדולה הרפובליקנית למען ישראל בבית הנבחרים, יחד עם פיטר רוסקאם, דאג למבורן ולאונרד לאנס. בבחירות ב-2016 נבחר לכהונה נוספת ברוב של 59% ובבחירות 2018 זכה ברוב של 51.5%.

באפריל 2021 הכריז זלדין על התמודדותו לתפקיד מושל ניו יורק בבחירות 2022. בבחירות הכלליות הפסיד למושלת המכהנת קת'י הוקול, וכהונתו בקונגרס תמה בראשית ינואר 2023.

זלדין נשוי לדיאנה ואב לזוג תאומות זהות. הוא חבר בקהילה היהודית רפורמית באוקדייל שבניו יורק.

==קישורים חיצוניים==

* 

* [https://zeldin.house.gov/about/full-biography לי זלדין] באתר בית הנבחרים של ארצות הברית
* [http://www.nysenate.gov/senator/lee-m-zeldin/bio לי זלדין] באתר הסנאט של מדינת ניו יורק
* [http://nypost.com/2014/11/17/lee-zeldin-is-distancing-himself-from-jewish-democrats/ Lee Zeldin is distancing himself from Jewish Democrats], ניו יורק פוסט, 17 בנובמבר 2014
* [http://www.gop.gov/member/lee-zeldin/ לי זלדין] באתר המפלגה הרפובליקנית בבית הנבחרים
* [http://combatveteransforcongress.org/cand/3088 ביוגרפיה] באתר combatveteransforcongress.org
* 

==הערות שוליים==

קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:יהודים חברי בית הנבחרים של ארצות הברית
קטגוריה:יהודים חברי בתי המחוקקים של מדינות ארצות הברית
קטגוריה:חברי הקונגרס ה-114 של ארצות הברית
קטגוריה:חברי בית המחוקקים המדינתי של ניו יורק
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:בוגרי אוניברסיטת אולבני
קטגוריה:בוגרי בית הספר למשפטים של אולבני
קטגוריה:אמריקאים שנולדו ב-1980
גומות החן של זוהר

גומות החן של זהר הוא ספר ילדים ישראלי מאת הסופר מאיר שלו, שיצא לאור בשנת 1987 בהוצאת כתר ספרים. הספר אויר בידי יוסי אבולעפיה.

==תקציר==
זֹהר ילדה בת ארבע וחצי מירושלים אשר דמתה להרבה ילדים אחרים. היו לה עיניים חומות ויפות, אף קטן ומתוק, שיער חלק ונעים, ופרצוף נחמד ושמח. אבל ברגע שראתה את הגומות של בלחייה של ילדה אחרת, זוהר הרגישה כי היא מוכרחה שגם לה יהיו גומות, היא מנסה להשיגן בדרכים שונות. היא מנסה לקנות גומות במכולת, מנסה לחפש פרצוף שיעשה לה גומות, מבקשת מהקוסם שיעשה לה גומות חן ואפילו חולמת בלילה שיש לה גומות.

דמותה של הילדה זהר קרויה על שם בתו של שלו, זהר.<ref></ref>

==עיבודים למדיה==
בשנת 1996 יצא לאור סרט קצר בהשראת הספר בביומה של רחל שיין ארגמן.

== הערות שוליים ==

קטגוריה:ספרי ילדים של מאיר שלו
קטגוריה:ספרי 1987
קטגוריה:ספרי הוצאת כתר
ניהול מבוסס ראיות

ניהול מבוסס ראיות (באנגלית: Evidence-Based Management) היא גישה לפיה החלטות ניהוליות צריכות להיות מבוססות על שילוב של חשיבה ביקורתית והראיות הזמינות הטובות ביותר על מנת להגדיל את הסיכוי לתוצאה חיובית.

==רקע==
תחום הניהול מבוסס ראיות (EBM), מגיע אל עולם הארגון והניהול מעולם הרפואה, מתחום הרפואה מבוססת ראיות (אנגלית: Evidence Based Medicine). "מבוסס ראיות" הוא מונח שנטבע במקור בשנת 1990, לפיו החלטות מתקבלות על סמך מחקרים קליניים, ספרות מקצועית ופרוטוקולים קליניים מבוססי ראיות, ולא על סמך כישורי מכירה של ספקים ויצרני תרופות, ידע שנרכש בתקופת הלימודים או ניסיון אישי. כיום עקרונות המונח הורחבו לתחומים מגוונים, כגון חינוך, קרימינולוגיה, מדיניות ציבורית, עבודה סוציאלית וניהול.

==סקירה==
ניהול מבוסס ראיות נועד לשפר את דרך קבלת ההחלטות. זוהי גישה לקבלת החלטות ביום יום בעבודה שעוזרת למנהלים להעריך באופן ביקורתי את המידה שבה הם יכולים לסמוך על הראיות שבידיהם. הדבר גם מסייע למנהלים לזהות, למצוא ולהעריך ראיות נוספות שרלוונטיות להחלטות שלהם, ולא להתבסס על הטיות קוגניטיביות או היוריסטיקות כגון אמונות, אופנות, רעיונות פופולריים או על סיפורי הצלחה של מנכ"לים מפורסמים. ניהול המבוסס על ראיות אינו רעיון חדש, צ'סטר ברנרד (1938), קידם את הפיתוח של מדעי טבע בארגון כדי להבין טוב יותר בעיות בלתי צפויות הקשורות בסמכות ובהסכמה.

התהליך של ניהול מבוסס ראיות כולל 6 שלבים:
1. לשאול: תרגום נושא או בעיה מעשי לשאלה בת מענה
2. לרכוש: באופן שיטתי מחפשים ואוספים ראיות
3. לאמוד: שופטים את אמינות ורלוונטיות הראיות
4. לשקלל: נתינת משקל לראיות ואיחודן
5. ליישם: שילוב הראיות בתהליך קבלת ההחלטות
6. להעריך: הערכת התוצאה של ההחלטה שהתקבלה

בעשורים האחרונים בוצע מחקר מדעי בנושאים הרלוונטיים לפרקטיקות ניהול, כגון צמצומים, הנעת עובדים, הגדרת מטרות, עידוד יזמות, ניהול מיזוגים, תמריצים כספיים, ניהול הדרכה, שיפור ביצועים, גיוס והערכת עובדים ועוד.

יישום והטמעה של "מבוסס ראיות" קשה ממספר סיבות: יש יותר מידי ראיות, אין מספיק ראיות טובות, הראיות לא תואמות לשאלה, אנשים מנסים להטעות אותך, אתה בוחר להתעלם מחלק מהראיות, השפעות נלוות לפתרון מעיבות על התוצאה ויותר קל לשווק סיפור מאשר לשווק ראיות.
על אף הקשיים, ניתן לקדם את התחום ולצמצם את הפער בין המחקר לבין הפרקטיקה בארגונים דרך עבודה עצמאית וקולקטיבית כאחד: ניהול ציפיות סטודנטים, לספק מודלים של פרקטיקה מבוססת ראיות, לקדם שימוש פעיל בראיות ולבנות שיתופי פעולה בין המנהלים, חוקרים ומחנכים.

== קישורים חיצוניים ==
* [http://www.cebma.org Center for Evidence-Based Management] 
* 
* (באנגלית. כתוביות בעברית)

==הערות שוליים==

קטגוריה:ניהול
קטגוריה:פרקטיקות מבוססות ראיות
כפר עקביה

פסיפס בית הכנסת העתיק מ[[חמת גדר, בו נזכר תורם מ"כפר עקביה".]]
כפר עקביה היה יישוב יהודי מתקופת המשנה והתלמוד שהתקיים בגולן.

היישוב נזכר בתלמוד הירושלמי, בקשר לאמורא מהדור החמישי רבי אבא בר כהן: . בפסיפס בית הכנסת העתיק בחמת גדר צוין כי אחד מהתורמים למבנה הוא מ"(כ)פר עקביה".

במאה ה-19, החוקר והרב יהוסף שוורץ הציע לזהות את היישוב הקדום עם החורבה "עין עקב" שבדרום רמת הגולן, מעל חמת גדר.

אתר זה נקרא על ידי ועדת השמות הממשלתית בשם "עין עקוב", ובו מתחיל כיום שביל הגולן.

הצעת הזיהוי המקובלת כיום ל"כפר עקביה" היא בכפר הסורי הנטוש כפר עקב, בסמוך למושב רמות של ימינו, בשיפולי מרכז הגולן.

==הערות שוליים==

קטגוריה:יישובים יהודיים בארץ ישראל בתקופת המשנה והתלמוד
קטגוריה:רמת הגולן: אתרים ארכאולוגיים
גארט קמפ

גארט מ. קמפ (באנגלית: Garrett M. Camp; נולד ב-4 באוקטובר 1978) הוא יזם ומיליארדר יהודי קנדי. מייסד ומנכ"ל אובר.

==ביוגרפיה==
במהלך לימודיו באוניברסיטת קלגרי ייסד קמפ את StumbleUpon, פלטפורמת רשת אשר גדלה ליותר מ-25 מיליון משתמשים, ומכר אותה ל-eBay בשנת 2007 תמורת 75 מיליון דולר.

לאחר ההצלחה ייסד את Uber, שירות הזמנת רכב דרך מכשיר נייד, יחד עם שותפו האמריקאי-יהודי טרוויס קלניק. אובר התפתחה במהירות, פועלת במדינות רבות ושווייה הוערך בסוף שנת 2015 ביותר מ-62 מיליארד דולר.

בשנת 2015 רכש חזרה נתח גדול של מניות StumbleUpon.

עקב הצלחת אובר הוערך הונו האישי של קמפ ביותר מ-6.3 מיליארד דולר.

==קישורים חיצוניים==

* 

== הערות שוליים ==

קטגוריה:מייסדי חברות טכנולוגיה יהודים
קטגוריה:יהודים קנדים
קטגוריה:בוגרי אוניברסיטאות ומכללות בקנדה
קטגוריה:מיליארדרים יהודים
קטגוריה:מיליארדרים קנדים
קטגוריה:מנכ"לים
קטגוריה:קנדים שנולדו ב-1978
קלייר מקסקיל

קלייר קונר מקסקיל (באנגלית: Claire Conner McCaskill; נולדה ב-24 ביולי 1953) היא פוליטיקאית אמריקאית חברת המפלגה הדמוקרטית, שכיהנה כסנאטורית מטעם מדינת מיזורי מ-2007 עד 2019. לפני כן כיהנה כמבקרת הכללית של מיזורי. ב-2018 הפסידה בבחירות לסנאט של ארצות הברית מטעם מיזורי, וכהונתה הסתיימה ב-3 בינואר 2019, עם כינוס הקונגרס ה-116 של ארצות הברית.

==ביוגרפיה==
מקסקיל, בתם של ויליאם ובטי לבית וורד, נולדה וגדלה במחוז רולה שבמיזורי. היא גדלה בעיירה קטנה במדינה עד שלבסוף עברה להתגורר בעיר קולומביה. ב-1975 סיימה תואר ראשון במדע המדינה באוניברסיטת מיזורי. ב-1978 סיימה תואר ראשון במשפטים מבית הספר למשפטים באוניברסיטה. עוד לפני התואר הראשון, ב-1974, למדה בתוכנית ליוזמה פוליטית וכלכלית באוניברסיטת ג'ורג'טאון. ב-1982 נבחרה לייצג שכונה בקנזס סיטי בבית הנבחרים המדינתי של מיזורי, שם שירתה עד שנת 1989.

לאחר מכן, פרט לשלוש שנים שעבדה בשוק הפרטי כעורכת דין בשנים 1989–1991, עבדה מקסקיל בשוק הציבורי מאז סיום לימודי המשפטים שלה. היא התמחתה במשך שנה כפקידה בבית המשפט לערעור של מיזורי למחוז המערבי, הממוקם בקנזס סיטי. שם שירתה כתובעת של מחוז ג'קסון בשנים 1993–1998. לאחר שנבחרה למשרה ב-1998, שירתה משנת 1999 ועד 2007 כמבקרת הכללית של מדינת מיזורי. בשנת 2004 החליטה להתמודד על משרת מושל מיזורי. היא הביסה את המושל המכהן של המדינה בפריימריז הדמוקרטים, והפכה לאדם הראשון שמדיח מושל מכהן בהיסטוריה של המדינה. אולם, היא הפסידה ליריבה הרפובליקני בבחירות הכלליות, ברוב צמוד של 51% מול 48%.

ב-2006 התמודדה לסנאט וקיבלה את מועמדות מפלגתה בפריימריז הדמוקרטים. בבחירות בנובמבר הביסה את יריבה הרפובליקני, אשר היה סנאטור מכהן, לאחר בחירות צמודות. ב-2012 התמודדה על כהונה שנייה מול הרפובליקני טוד אייקין. עד חודשי הקיץ של אוגוסט 2012, הסקרים הראו על מרוץ צמוד ומותח בין שני המועמדים. אולם, בעימות טלוויזיוני ב-12 באוגוסט, אמר אייקין כי "נשים אשר עברו 'אונס לגיטימי' בקושי חוו הריון עקב אונס זה". האמירה השנויה במחלוקת חוללה הדים וספגה ביקורת מצד שתי המפלגות. האמירה פגעה בו קשות בקרב המצביעים ובפרט בקרב נשים, ועקב כך הוא הפסיד בבחירות הכלליות ברוב גדול, כאשר מקסקיל ניצחה וקיבלה 54.7% ממניין הקולות לעומת 39.2% לאייקין.

בסנאט שירתה מקסקיל בוועדות רבות, בהן הוועדה לשירותים צבאיים, ועדת המסחר, המדע והתחבורה, הוועדה לביטחון המולדת ועניינים ממשלתיים (שם שירתה יו"ר בתת-ועדה), וכן בוועדה המיוחדת להזדקנות. מקסקיל ליברלית בדעותיה, וכן תומכת נלהבת של זכויות נשים ושל פמיניזם. בבחירות לסנאט של ארצות הברית ב-2018 הפסידה למועמד הרפובליקני, התובע הכללי של מיזורי ג'וש האולי, בפער של 45.5% מול 51.5%.

מקסקיל היא גרושה ואם לשלושה ילדים. היא קתולית באמונתה.

==קישורים חיצוניים==

* 
* [https://web.archive.org/web/20140115053211/http://www.mccaskill.senate.gov/ קלייר מקסקיל] באתר הסנאט
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברי הסנאט של ארצות הברית ממיזורי
קטגוריה:עורכות דין אמריקאיות
קטגוריה:חברי האספה הכללית של מיזורי
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:סנאטוריות חברות המפלגה הדמוקרטית
קטגוריה:סנאטורים חברי המפלגה הדמוקרטית
קטגוריה:סגל MSNBC
קטגוריה:חברי הקונגרס ה-113 של ארצות הברית
קטגוריה:בוגרות אוניברסיטת מיזורי
קטגוריה:בוגרי אוניברסיטת מיזורי
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
שלדון וייטהאוס

שלדון וייטהאוס (באנגלית: Sheldon Whitehouse; נולד ב-20 באוקטובר 1955) הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת רוד איילנד, מאז שנת 2007. הוא משפטן במקצועו וכיהן קודם לכן כתובע הכללי של רוד איילנד.

== קורות חיים ==
וייטהאוס נולד בניו יורק לצ'ארלס ומרי לבית ראנד. אביו וסבו היו דיפלומטים. הוא למד בתיכון "סיינט פול" בקונקורד, ניו המפשייר, ולאחר מכן באוניברסיטת ייל, וסיים את לימודיו באוניברסיטה בשנת 1978. הוא סיים תואר במשפטים מאוניברסיטת וירג'יניה ב-1982. לאחר מכן החל לעבוד כפקיד בבית המשפט הפדרלי לערעורים בווירג'יניה המערבית בשנים 1982–1983, וכיהן שימש כעוזר מיוחד לתובע הכללי של רוד איילנד, וכן כראש המחלה לרגולציה, בשנים 1985–1990. בהמשך עבד במשרד מושל המדינה הדמוקרטי, ברוס סנלון, ושימש כראש המועצה האקזקוטיבית של המושל ב-1991, וכן כדירקטור למדיניות.

בשנת 1994 מינה הנשיא ביל קלינטון את וייטהאוס לשמש כתובע פדרלי עבור רוד איילנד, תפקיד בו החזיק במשך 4 שנים. בתקופתו נאבק בשחיתות הציבורית וכן תרם למאמצי הגנה על הסביבה. ב-1998 נבחר לכהן כתובע הכללי של מדינת רוד איילנד, תפקיד אותו מילא עד שנת 2003. ב-2002 בעת כהונתו כתובע הכללי, ניסה להתמודד בפריימריז הדמוקרטים למשרת מושל רוד איילנד, אך כשל.

בשנת 2006 החליט וייטהאוס להתמודד על משרת הסנאטור התפוסה בידי לינקולן צ'ייפי, רפובליקני ליברל מתון בדעותיו (שמאוחר יותר עבר למפלגה הדמוקרטית), ואף יותר מכמה חברי סנאט דמוקרטיים. לאחר שזכה ללא תחרות בפריימריז הדמוקרטים, הביס את צ'ייפי בבחירות הכלליות בנובמבר באותה השנה. הוא הושבע ב-3 בינואר 2007 לסנאט. ב-2012 נבחר לכהונה שנייה כשהביס את יריבו הרפובליקני, ברוב גדול של 65%.

במרץ 2015 נמנה עם הסנאטורים הבודדים שלא נכחו בנאום בנימין נתניהו בפני הקונגרס של ארצות הברית כנגד הסכם המעצמות על תוכנית הגרעין האיראנית.

ב-2018 נבחר לכהונה שלישית בסנאט. ב-3 בינואר 2023, עם התכנסות הקונגרס ה-118 של ארצות הברית, מונה ליו"ר ועדת התקציב של הסנאט של ארצות הברית.

נשוי לסנדרה ת'ורנטון, ביולוגית ימית, ולזוג שני ילדים. אפיסקופלי באמונתו.

==קישורים חיצוניים==

* 

* 
* [http://www.whitehouse.senate.gov/ שלדון וייטהאוס], אתר הסנאט הרשמי
* 

==הערות שוליים==

קטגוריה:ניו יורק: אישים
קטגוריה:חברי הסנאט של ארצות הברית מרוד איילנד
קטגוריה:חברי המפלגה הדמוקרטית (ארצות הברית)
קטגוריה:עורכי דין אמריקאים
קטגוריה:בוגרי אוניברסיטת ייל
קטגוריה:בוגרי בית הספר למשפטים באוניברסיטת וירג'יניה
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:סנאטורים חברי המפלגה הדמוקרטית
קטגוריה:התובעים הכלליים של רוד איילנד
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1955
פליצ'ה, נסיך בורבון-פארמה

פליצ'ה, נסיך בורבון-פארמה (באיטלקית: Felice di Borbone-Parma; 28 בספטמבר 1893 - 6 באפריל 1970), היה בעלה של שארלוט, הדוכסית הגדולה של לוקסמבורג ואציל בזכות עצמו מבית בורבון.

==ביוגרפיה==
פליצ'ה נולד ב-8 בספטמבר 1893, לרוברטו הראשון, דוכס פארמה ולמריה אנטוניה, נסיכת פורטוגל, בתו של מיגל הראשון, מלך פורטוגל. אביו רוברטו, איבד את כיתרו כדוכס פארמה בשנת 1860 כאשר הדוכסות שלו נכבשה על ידי כוחות סרדינים ושטחה סופח לממלכת איטליה. לרוברטו היו 12 ילדים מנישואיו הראשונים למריה פיה, נסיכת בורבון-שתי הסיציליות ו-12 ילדים מאשתו השנייה מריה אנטוניה, נסיכת פורטוגל. פליקס היה בנה השישי של מריה אנטוניה. הוא נולד בשוורצאו אם שטייפלד (Schwarzau am Steinfeld), אוסטרו-הונגריה שם שהה אביו בגלות. אחותו הבכורה זיטה, נסיכת בורבון-פארמה הייתה אשתו של קרל הראשון, קיסר אוסטריה.
שלט האצולה של פליצ'ה, נסיך בורבון פארמה

במהלך מלחמת העולם הראשונה הוא שירת כקצין בצבא האוסטרי, בניגוד לאחיו ששירתו בצבא הבלגי. באותה תקופה הוא התארס עם שרלוט שהייתה אחותה של מארי אדלייד, הדוכסית הגדולה של לוקסמבורג. בשנת 1919 מארי אדלייד נאלצה להתפטר בעקבות לחץ מצד עמה, ואחותה, שרלוט, מונתה למחליפתה כדוכסית הגדולה של לוקסמבורג. למרות זאת, שרלוט לא ביטלה את אירוסיה וב-6 בנובמבר 1919 היא התחתנה עם פליצ'ה, שיום קודם לכן קיבל אזרחות לוקסמבורגית. לאחר נישואיו קיבל את התואר נסיך לוקסמבורג ונסיך נסאו.

לפליקס ושרלוט נולדו 6 ילדים כאשר בנם הבכור ז'אן מונה כיורשה של אימו כדוכס לוקסמבורג. לאחר פרישתה של שרלוט מכס המלוכה, ב-1964, הם התיישבו בארמון פישבאך שם מת פליקס ב-1970 ונקבר בקתדרלת נוטרדאם בלוקסמבורג.

==משפחתו==
ב-6 בנובמבר 1919 התחתן פליצ'ה עם שארלוט, הדוכסית הגדולה של לוקסמבורג, בתו של גיום הרביעי, הדוכס הגדול של לוקסמבורג, ממנה נולדו לו 6 ילדים:
* ז'אן, הדוכס הגדול של לוקסמבורג (נולד ב-1921), התחתן עם ז'וזפין שארלוט, נסיכת בלגיה
* אליזבת, נסיכת לוקסמבורג (1922–2011), התחתנה עם פרנץ, דוכס הוהנברג
* מארי אדלייד, נסיכת לוקסמבורג (1924–2007), התחתנה עם הרוזן קרל יוזף הנקל פון דונרסמארק
* מארי גבריאל, נסיכת לוקסמבורג (נולדה ב-1925), התחתנה עם קנוד יוהאן, רוזן הולשטיין-לדרבורג
* שארל, נסיך לוקסמבורג (1927–1977), התחתן עם ג'ואן דילון
* אליקס, נסיכת לוקסמבורג (נולדה ב-1929), התחתנה עם אנטואן, נסיך לינייה השלושה עשר

==אילן יוחסין==

==קישורים חיצוניים==

* 

קטגוריה:לוקסמבורגים
קטגוריה:בית בורבון
קטגוריה:בני זוג של מנהיגי מדינות

קטגוריה:איטלקים שנולדו ב-1893
קטגוריה:איטלקים שנפטרו ב-1970